3.  การประกอบธุรกิจในแต่ละสายผลิตภัณฑ์

    1.  ลักษณะผลิตภัณฑ์

  บริษัทฯ ประกอบธุรกิจแบ่งออกเป็น 2 ประเภท ได้แก่

1.  ด้านธุรกิจโรงแรม

  ณ ปัจจุบัน บริษัทฯ ได้เปิดให้บริการภายใต้ชื่อ “โรงแรมเดอะ เวสทิน แกรนด์ สุขุมวิท”
  และแบ่งพื้นที่บางส่วนให้ห้างสรรพสินค้าโรบินสันเช่า นอกจากนี้ บริษัทฯ
  อยู่ระหว่างการพัฒนาโครงการโรงแรมคราวน์ พลาซ่า สุขุมวิท บนถนนสุขุมวิท 27 โรงแรมเดอะ
  รีเจ้นท์ แบงคอก บนถนนสุขุมวิท 13 โครงการโรงแรมเชอราตัน หัวหิน รีสอร์ท แอนด์ สปา
  บริเวณริมชายหาดหัวหิน และโรงแรมเลอ เมอริเดียน พัทยา บริเวณหาดจอมเทียน จังหวัดชลบุรี

  รายละเอียดโรงแรมแต่ละแห่งของบริษัทฯ มีดังต่อไปนี้

1.  โรงแรมเดอะ เวสทิน แกรนด์ สุขุมวิท

  (The Westin Grande Sukhumvit Hotel)

  โรงแรมเดอะ เวสทิน แกรนด์ สุขุมวิท ตั้งอยู่บนปากซอยสุขุมวิท 19 ใกล้กับสถานีรถไฟฟ้า อโศก
  บริษัทฯ ได้ว่าจ้างกลุ่ม Starwood ซึ่งเป็นเจ้าของ Chain โรงแรมระดับ 5 ดาว
  ที่มีประสบการณ์ด้านการบริหารโรงแรมและมีโรงแรมในเครือ Starwood Hotels & Resorts
  จำนวน 870 มากว่า 95 ประเทศทั่วโลก
  และถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก ณ ปัจจุบัน Starwood
  มีทั้งหมด 9 แบรนด์ ดังนี้

+----------------------------------+-----------------------------------+
| -   The Westin Hotels & Resorts  | -   The Luxury Collection         |
|                                  |                                   |
| -   Sheraton Hotels & Resorts    | -   Le Meridien                   |
|                                  |                                   |
| -   W Hotels                     | -   Aloft                         |
|                                  |                                   |
| -   St. Regis                    | -   Element                       |
|                                  |                                   |
| -   Four Points Sheraton         |                                   |
+----------------------------------+-----------------------------------+

  ในส่วนโรงแรมเดอะ เวสทิน แกรนด์ สุขุมวิท ใช้แบรนด์ “Westin” ซึ่งเป็น Brand
  ที่มีความโดดเด่นในลักษณะ Modern Luxury Hotel โรงแรมเดอะ เวสทิน แกรนด์
  สุขุมวิทเป็นโรงแรมระดับ 5 ดาว ขนาดอาคารสูง 25 ชั้น ตั้งอยู่บนพื้นที่ 5 ไร่ 15 ตารางวา
  มีจำนวนห้องพักทั้งสิ้น 362 ห้อง พร้อมสิ่งอำนวยความสะดวกและบริการด้านต่าง ๆ
  ที่เกี่ยวเนื่องกับบริการโรงแรมครบวงจร อาทิเช่น ห้องอาหาร 2 ห้อง ห้องประชุม 4 ห้อง
  ห้องบอลรูมสำหรับจัดเลี้ยง 2 ห้อง ห้องเปียโน เลาจน์ ห้อง Horizons Sky Lounge &
  Karaoke และร้านตัดเสื้อ “ลาโมดา” อยู่ชั้น 7 บริเวณลอบบี้ของโรงแรม ศูนย์บริการทางธุรกิจ
  (Business Center) พร้อมห้องประชุม และศูนย์ออกกำลังกาย (Health Club)
  พร้อมอุปกรณ์ครบครันทันสมัย และบริการสปา

  ทั้งนี้ โรงแรมเดอะ เวสทิน แกรนด์ สุขุมวิท ประกอบด้วยชั้นให้บริการ ดังนี้

+--------------------------------------------------------------+-------+
|                                                              | ชั้น    |
+--------------------------------------------------------------+-------+
|   แผนกต้อนรับชั้นล่าง (Lower Lobby)                               | G     |
+--------------------------------------------------------------+-------+
|   ที่จอดรถและสำนักงานบริษัท                                       | 5-6   |
+--------------------------------------------------------------+-------+
|   แผนกต้อนรับ (Lobby) ห้องอาหาร The Med เปียโนเลาจน์ และห้องจัดเลี้ยง | 7     |
+--------------------------------------------------------------+-------+
|   ห้องอาหารญี่ปุ่น (Kisso) ห้องประชุม และศูนย์บริการทางธุรกิจ (Business  | 8     |
|   Center)                                                    |       |
|                                                              |       |
|   สระว่ายน้ำ และศูนย์ออกกำลังกาย (Health Club) และสถานเสริมความงาม |       |
|   (Beauty Salon)                                             |       |
+--------------------------------------------------------------+-------+
|   สปา                                                        | 8     |
+--------------------------------------------------------------+-------+
|   ห้องพัก                                                      | 10-24 |
+--------------------------------------------------------------+-------+
|   Horizons Sky Lounge & Karaoke                              | 25    |
+--------------------------------------------------------------+-------+

ด้านห้องพัก

  โรงแรมเดอะ เวสทิน แกรนด์ สุขุมวิท มีห้องพักจำนวน 362 ห้อง อยู่ที่ชั้น 10 ถึงชั้นที่ 24
  โดยแบ่งลักษณะของห้องพักได้ดังนี้

  --------------------------------------------- -------------------------
  ประเภท                                        จำนวนห้อง

  1. Deluxe                                     245

  2. Westin Executive Club                      86

  3. Westin Deluxe and Executive Suite          30

  4. President Suite King                       1

  รวม                                           362
  --------------------------------------------- -------------------------

  โดยห้องพักสำหรับลูกค้าพิเศษ (Executive) รวมทั้ง ห้องชุด (Suite) และห้องชุดพิเศษ
  (Presidential Suite) อยู่บนชั้น 22 ถึงชั้น 24 โดยมี Executive Lounge
  เพื่อให้บริการ Check In / Out ห้องโถงสำหรับพักผ่อน

  โรงแรมเดอะ เวสทิน แกรนด์ สุขุมวิท ได้ทำการปรับปรุงและตกแต่งใหม่
  เพื่อยกระดับคุณภาพโรงแรมให้เป็นระดับห้าดาว โดยมีบริษัท Hirsch Bedner Associates
  Pte Ltd. (Design Consultants) เป็นผู้ออกแบบภายใน
  โดยบริษัทมีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่น
  สบายแบบเป็นกันเอง นอกจากนี้
  ทางโรงแรมได้จัดเตรียมอุปกรณ์อำนวยความสะดวกในห้องพักไว้อย่างพร้อมเพรียง
  โดยภายในห้องพักทุกห้องยังมีโต๊ะทำงานพร้อม Internet Access
  เพื่อรองรับลูกค้านักธุรกิจโดยเฉพาะ

  นอกจากนี้
  ทางโรงแรมยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม
  ดังนี้

+-----------------------+----------------------------------------------+
| ประเภท                | รายละเอียด                                    |
+-----------------------+----------------------------------------------+
| 1. Handicap Rooms     | บนชั้น 10 สำหรับลูกค้าที่มีความบกพร่องทางร่างกาย       |
+-----------------------+----------------------------------------------+
| 2. Executive Club     | บนชั้น 24 สำหรับลูกค้านักธุรกิจที่ต้องการความเป็นส่วนตัว   |
| Floor                 | ซึ่งจะให้บริการ Check in และห้องอาหารเช้า อาหารว่าง |
|                       | แก่ลูกค้าที่เข้าพักในชั้น 22 ถึง 24                    |
+-----------------------+----------------------------------------------+

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา โรงแรมเดอะ เวสทิน แกรนด์
  สุขุมวิทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------------ ------------- ------------- -------------
                                 2550          2549          2548

  อัตราการเข้าพักเฉลี่ย (%)           69.5          70.1          73.3

  อัตราค่าห้องพัก (บาทต่อห้องต่อคืน)     4,540.7       4,848.6       4,392.0

  จำนวนห้องพักที่ให้บริการเฉลี่ย         361           361           364
  ------------------------------ ------------- ------------- -------------

หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  บริษัทฯ มุ่งเน้นการให้บริการด้านอาหารและเครื่องดื่ม รวมทั้งการจัดเลี้ยง
  โดยเน้นที่คุณภาพของบริการที่ประทับใจ
  และคุณภาพของอาหารที่จัดเตรียมโดยพ่อครัวที่มีประสบการณ์ทั้งในและต่างประเทศ
  ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+-------------------------+------+----------------+------+-----------+
| ห้องอาหาร                | ชั้น   | ประเภทอาหาร    | ค    | เวลาบริการ |
|                         |      |                | วามจุ |           |
|                         |      |                |      |           |
|                         |      |                | (    |           |
|                         |      |                | ที่นั่ง) |           |
+-------------------------+------+----------------+------+-----------+
| เดอะ เมด                | 7    | เมดิเตอร์เรเนียน  | 105  | 06.00 -   |
|                         |      | และอาหารไทย    |      | 23.30     |
| The Med                 |      |                |      |           |
+-------------------------+------+----------------+------+-----------+
| ห้องอาหารญี่ปุ่น คิสโซะ       | 8    | ญี่ปุ่น            | 140  | 11.30 -   |
|                         |      |                |      | 14.30     |
| Kisso Japanese          |      |                |      |           |
| Restaurant              |      |                |      | 18.00 -   |
|                         |      |                |      | 22.30     |
+-------------------------+------+----------------+------+-----------+
| เซส เปียโน เลาจน์         | 7    | อาหาร และ      | 58   | 11.00 -   |
|                         |      | เครื่องดื่ม        |      | 02.00     |
| Zest Piano Bar          |      |                |      |           |
+-------------------------+------+----------------+------+-----------+
| ฮอไรซันส์                 | 25   | อาหาร และ      | 150  | 18.00 -   |
|                         |      | เครื่องดื่ม        |      | 02.00     |
| Horizons Sky Lounge &   |      |                |      |           |
| Karaoke                 |      |                |      |           |
+-------------------------+------+----------------+------+-----------+
| พูลเดคส์                  | 8    | อาหาร และ      | 27   | 06.00 -   |
|                         |      | เครื่องดื่ม        |      | 20.00     |
| Pool Deck               |      |                |      |           |
+-------------------------+------+----------------+------+-----------+
| อินรูม ไดนิ่ง               | ให้บ  |                |      |           |
|                         | ริการ |                |      |           |
| In Room Dining          | อาหา |                |      |           |
|                         | รในห |                |      |           |
|                         | ้องพัก |                |      |           |
|                         | ตลอด |                |      |           |
|                         | 24   |                |      |           |
|                         | ช    |                |      |           |
|                         | ั่วโมง |                |      |           |
+-------------------------+------+----------------+------+-----------+

  นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่
  ลูกค้าที่ต้องการจัดงานแต่งงาน งานประชุมสัมมนา งานเปิดตัวสินค้า
  งานสังสรรค์ของราชการและบริษัทเอกชน
  โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
  ดังนี้

+---------------------------+-----------+-------+---------------------+
| ห้องสัมมนา/จัดเลี้ยง           | พื้นที่       | ชั้น    | ความจุ (คน)          |
|                           |           |       |                     |
|                           | (ต        |       |                     |
|                           | ารางเมตร) |       |                     |
+---------------------------+-----------+-------+---------------------+
| ห้องเดอะ เวสทิน แกรนด์บอลรูม  | 640.00    | 7     | คอกเท็ล 1,000 คน     |
| *                         |           |       |                     |
|                           |           |       | บุฟเฟ่ต์ 500 คน        |
+---------------------------+-----------+-------+---------------------+
| ห้องสเตรทรูม 1 และ 2        | 76.50     | 8     | คอกเท็ล 60 คน        |
|                           |           |       |                     |
| State Room 1 & 2          |           |       | คลาสรูม 35 คน        |
+---------------------------+-----------+-------+---------------------+
| ห้องสเตรทรูม 1 และ 2 รวมกัน  | 153.00    | 8     | คอกเท็ล 150 คน       |
|                           |           |       |                     |
| State Room 1+2            |           |       | คลาสรูม 90 คน        |
+---------------------------+-----------+-------+---------------------+
| ห้องสเตรทรูม 3              | 148.50    | 8     | คอกเท็ล 150 คน       |
|                           |           |       |                     |
| State Room 3              |           |       | คลาสรูม 90 คน        |
+---------------------------+-----------+-------+---------------------+
| ห้อง บอร์ดรูม                | 36.00     | 8     | คอกเท็ล 40 คน        |
|                           |           |       |                     |
| Board Room                |           |       | คลาสรูม 25 คน        |
+---------------------------+-----------+-------+---------------------+

  หมายเหตุ : * ห้อง เดอะ เวสทิน แกรนด์บอลรูม สามารถแบ่งเป็น 2 ห้อง

การให้บริการด้านอื่น ๆ

  โรงแรมยังมีบริการด้านอื่น ๆ เพื่อความสะดวกสบายของลูกค้า ได้แก่ ศูนย์บริการทางธุรกิจ
  (Business Center) บริการแลกเปลี่ยนเงินตราต่างประเทศตลอด 24 ชั่วโมง บริการซักรีด
  สำนักงานตัวแทนการเดินทางและท่องเที่ยว บริการรถเช่าลีมูซีน
  และบริการด้านการติดต่อสื่อสารทุกชนิด อาทิ ส่งจดหมาย ส่งโทรสาร โทรเลข เป็นต้น

  นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
  Service Express ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุก
  ๆ เรื่อง
  โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
  โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call
  เป็นการให้บริการในการสำรองห้องพักและห้องประชุมจัดเลี้ยงแบบเบ็ดเสร็จ เช่น
  ลูกค้ามีความประสงค์ที่จะจัดงานสังสรรค์ ไม่ว่าจะเป็นลักษณะงานประเภทใดๆ เพียงแค่ติดต่อมาที่
  Westin One Call ก็สามารถที่จะนำเสนอรูปแบบของการจัดงาน
  ติดต่อประสานงานบุคลากรที่เกี่ยวข้อง
  ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
  Kids Club เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
  ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
  ตลอดจนของเล่น เตียงสำหรับเด็กเล็ก
  ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

การให้เช่าพื้นที่

  บริษัทฯ ให้เช่าพื้นที่ห้างสรรพสินค้าโรบินสัน ตั้งแต่บริเวณชั้นใต้ดิน (B1) และชั้น 1 ถึงชั้น 4
  พร้อมพื้นที่ที่จอดรถยนต์ในชั้น 1 ถึง ชั้น 4 ให้แก่บริษัท โรบินสันสุขุมวิท จำกัด
  เพื่อใช้ในกิจการห้างสรรพสินค้าโรบินสัน โดยมีระยะเวลาเช่า 30 ปี ซึ่งปัจจุบันเหลืออยู่อีก 13
  ปี

1.  โรงแรมเชอราตัน หัวหิน รีสอร์ท แอนด์ สปา

  (Sheraton Hua Hin Resort and Spa Hotel)

  โรงแรมเชอราตัน หัวหิน รีสอร์ท แอนด์ สปา รีสอร์ทระดับ 5 ดาว อยู่ภายใต้แบรนด์
  “Sheraton Hotels & Resorts” ของกลุ่ม Starwood ตั้งอยู่บนพื้นที่ 30 ไร่ 1 งาน และ
  62 ตารางวา (ประมาณ 12,162 ตารางวา) ตั้งอยู่บนชายหาดอันเงียบสงบของหัวหิน
  ห่างจากกรุงเทพฯ เพียง 200 กิโลเมตร สะดวกในการเดินทางโดยรถยนต์เพียง 2 ชั่วโมงครึ่ง
  หรือ 40 นาทีโดยเครื่องบิน มีลักษณะเป็นอาคารสูง 2 ชั้น
  เรียงรายรอบสระว่ายน้ำและล้อมรอบด้วยสวนเขียวชอุ่ม ให้บริการห้องพักจำนวน 240
  ห้องรวมทั้งห้องสวีท 12 เปิดให้บริการแล้วเมื่อวันที่ 10 สิงหาคม 2550

  รีสอร์ทมีห้องพักเชื่อมต่อโดยตรงกับสระว่ายน้ำแบบลากูนที่มีความยาว 200 เมตร
  ทอดตัวลดเลี้ยวไปตลอดแนวของรีสอร์ท แมกไม้นานาชนิดแทรกตัวกลมกลืนเพื่อให้ความร่มรื่น
  พร้อมทั้งเพลิดเพลินกับวิวทะเล ท้องฟ้าสีคราม และชายหาดที่สวยงาม ห้องพักแบบเดอลักซ์พื้นที่
  49 ตารางเมตร เพดานสูงให้ความรู้สึกโปร่งสบาย
  อบอุ่นด้วยโทนสีและการตกแต่งในสไตล์ไทยร่วมสมัย ภายในห้องพักประกอบด้วย
  “สวีทสลีปเปอร์เบ้ด” เตียงนอนลิขสิทธิ์เฉพาะของเชอราตัน
  ห้องน้ำกว้างขวางโดดเด่นด้วยกระจกขนาดใหญ่ มีอ่างอาบน้ำแยกกับห้องอาบน้ำแบบฝักบัว
  และแอลซีดีทีวีขนาด 32 นิ้ว
  สามารถเลือกพักในห้องพักแบบมีสวนส่วนตัวหรือห้องพักติดสระว่ายน้ำที่เพียงแค่ก้าวลงจากระเบียงก็จะเพลิดเพลินกับการว่ายน้ำได้ทันที
  ห้องสวีทมีทั้งหมด 12 ห้อง พื้นที่กว้าง 98 ตารางเมตร ติดตั้งพลาสมาทีวีขนาด 37
  นิ้วพร้อมเครื่องเล่นดีวีดี ตู้เสื้อผ้าขนาดใหญ่มีมุมแต่งตัว ชุดคลุมอาบน้ำผ้าไหม
  ผลิตภัณฑ์ของใช้ในห้องน้ำจาก BVLGARI ทุกห้องพักมีระเบียงส่วนตัวสำหรับนั่งพักผ่อนภายนอก
  อินเตอร์เน็ตความเร็วสูง และ
  อินเตอร์เน็ตแบบไร้สายในห้องพักอำนวยความสะดวกให้ผู้เข้าพักไม่พลาดทุกการติดต่อ

  ห้องอาหารและบาร์ของรีสอร์ทมีบริการทั้งอาหารไทยต้นตำรับ เมนูเด่นจากประเทศต่างๆ
  ในเอเชีย รวมทั้งอาหารนานาชาติ
  นอกจากนั้นยังมีกิจกรรมเพื่อเพิ่มความสนุกสนานในวันพักผ่อนแก่ผู้เข้าพัก อาทิ เทนนิส กีฬาทางน้ำ
  ฟิตเนสเซ็นเตอร์ สนามกอล์ฟระดับโลกที่อยู่ไม่ไกลจากรีสอร์ท หรือเลือกผ่อนคลายที่
  “แอสปาเดวา สปา” ซึ่งให้บริการนวดทั้งแบบไทย แบบสากล และทรีทเม้นต์ต่างๆ
  ที่ช่วยฟื้นฟูสุขภาพ รักษาสมดุลของร่างกาย หรือเพื่อเสริมความงาม สำหรับผู้เข้าพักวัยเยาว์
  “สตาร์ คลับ” เป็นพื้นที่กิจกรรมของคุณหนูๆ
  มีทั้งกิจกรรมเสริมทักษะและสันทนาการเพื่อความเพลิดเพลินของเด็กๆ โดยเฉพาะ

ด้านห้องพัก

  ห้องพักแบบเดอลักซ์ ประกอบดัวย เดอลักซ์ การ์เด้น วิว เดอลักซ์ การ์เด้น เทอเรซ เดอลักซ์
  ลากูน วิว เดอลักซ์ ลากูน แอคเซส และ เดอลักซ์ โอเชี่ยน ฟร้อนท์

  ห้องพักแบบแบบสวีท ประกอบด้วย ลากูน สวีท และ โอเชี่ยน สวีท

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก
  ทั้งนี้โรงแรมเชอราตัน หัวหิน รีสอร์ท แอนด์ สปาได้เปิดให้บริการตั้งแต่เดือนสิงหาคม 2550
  โดยมีอัตราการเข้าพักเฉลี่ยร้อยละ 42.6 และอัตราค่าห้องพักเฉลี่ยต่อคืน 4,012 บาทในปี
  2550

ด้านอาหารและเครื่องดื่ม

  ห้องอาหารและบาร์ ประกอบด้วย

  ห้องอาหาร เดอะ เดค ให้บริการบุฟเฟต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ สามารถเลือกนั่งได้ทั้งภายในห้องปรับอากาศหรือที่ระเบียงริมสระว่ายน้ำ
  รองรับได้ทั้งหมด 185 ที่นั่ง  เปิดให้บริการอาหารเช้าตั้งแต่เวลา 6.00 น.- 11.00 น.
  อาหารกลางวัน เวลา 11.30 น.-15.00 น.และ อาหารค่ำ เวลา 17.30 น. – 22.30 น.

  ห้องอาหาร อิน เอเชีย เปิดให้บริการอาหารค่ำ นำเสนอเมนูเด่นๆจากประเทศต่างๆในอาเชียน
  สามารถต้อนรับผู้มารับประทานอาหารได้ 100 ท่าน
   เลือกนั่งได้ทั้งบริเวณนอกห้องอาหารติดสระว่ายน้ำ หรือภายในห้องปรับอากาศ ติดกันคือ“เท็น
  ดีกรี ไวน์เซลลาร์” ห้องเก็บไวน์และแชมเปญนานาชนิดรวมทั้งไวน์ในคอลเล็กชั่น “ไวน์ ออฟ
  เดอะ เวิล์ด” เปิดให้บริการอาหารค่ำทุกวัน ตั้งแต่เวลา 18.30 น. - 23.00 น.

  ห้องอาหารศาลา ประกอบด้วยศาลาริมสระน้ำทั้งหมด 10 หลัง
  และที่นั่งรับประทานอาหารบริเวณหน้าบาร์ สามารถรองรับผู้มารับประทานอาหารได้ถึง 70 ท่าน
  ให้บริการ อาหารไทย อาหารทะเล พิซซ่า แซนด์วิช แฮมเบอร์เกอร์ สลัด อาหารทานง่าย
  และเครื่องดื่มต่างๆ ตลอดวัน เปิดให้บริการตั้งแต่เวลา 10.00 น.- 22.00 น.

  ลูนา ลาไน บีชบาร์ บาร์ริมทะเลให้บริการเครื่องดื่มนานาชนิดตลอดทั้งวันจน ถึงค่ำ
  รองรับผู้มาพักผ่อนได้ 45 ที่ท่าน เปิดให้บริการทุกวัน ตั้งแต่เวลา 10.00 น.-10.00 น.

  แพนทรี่ เดอะ เดลี่ช็อป ให้บริการเบเกอรี่โฮมเมด พาสทรี่อบสดใหม่ทุกวัน และชา กาแฟ
  นานาชนิด  สามารถเลือกนั่งได้ทั้งระเบียงติดกับสวนหรือภายในห้องปรับอากาศ รองรับได้ทั้งหมด
  45 ท่าน เปิดให้บริการทุกวัน ตั้งแต่เวลา 8.00 น.- 19.00 น.

  ซันดารา ล็อบบี้ เล้าจน์  ให้บริการเครื่องดื่มนานาชนิดและอาหารทานเล่น สามารถรองรับได้
  60 ท่าน เลือกนั่งได้ทั้งภายในห้องปรับอากาศและบริเวณล็อบบี้ด้านนอก ในเวลากลางคืนตั้งแต่
  19.30 น. มีวงดนตรีเล่นสดให้ความเพลิดเพลินเปิดให้บริการทุกวัน ตั้งแต่เวลา 12.00 น.-
  24.00 น.

  แอท แบล็ค ไนท์คลับที่ให้ความบันเทิงในยามค่ำคืน
  พร้อมเครื่องดื่มนานาชนิดและเสียงดนตรีจากดีเจมืออาชีพ สามารถรับผู้มาพักผ่อนได้ 120 ท่าน
  เปิดให้บริการวันศุกร์และเสาร์ ตั้งแต่เวลา 21.00 น.- 1.00 น.

การให้บริการด้านอื่นๆ

  รีสอร์ทมีพื้นที่สำหรับจัดการประชุมสัมมนากว้าง 800 ตารางเมตรประกอบ ด้วยห้องบอลรูม 1
  ห้อง และห้องประชุมเล็ก 2 ห้อง ห้องบอลรูมมีขนาด 520 ตารางเมตรติดตั้งเทคโนโลยีทันสมัย
  สามารถรองรับผู้มาร่วมงานได้ถึง 500 ท่าน
  สนามกว้างริมชายหาดก็สามารถจัดกิจกรรมสันทนาการหรืองานเลี้ยงในโอกาสพิเศษต่างๆ ได้

  รีสอร์ทมีร้านจำหน่ายสินค้า 2 ร้าน คือ ร้านเครื่องเพชร พี บลูลากูน เจมส์ และ
  ร้านขายของที่ระลึกและของใช้จำเป็นต่างๆ

  สตาร์ คลับ คลับสำหรับเด็กๆ เสนอพื้นที่พิเศษเฉพาะสำหรับเด็กอายุระหว่าง 4-12 ปี
  ลักษณะเหมือนบ้านรูปทรงลูกเต๋าสีสดใสขนาดใหญ่ แยกจากตัวอาคารของรีสอร์ท
  ล้อมรอบด้วยสนามหญ้าสำหรับวิ่งเล่น ภายในประกอบด้วยเฟอร์นิเจอร์สีสดใส
  อุปกรณ์ต่างๆออกแบบมาเพื่อเด็กๆ โดยเฉพาะ พื้นที่กว้างขวางอำนวยความสะดวกให้เด็กๆ
  ได้สนุกกันอย่างเต็มที่กับของเล่นมากมาย
  อุปการณ์การเรียนรู้ที่ช่วยเสริมสร้างความคิดสร้างสรรค์ของเด็กครบครัน ทุกๆ วัน
  สตาร์คลับจัดกิจกรรมที่ช่วยฝึกฝนความคิดและจินตนาการของเด็กๆ สนามเด็กเล่นด้านหน้าสตาร์
  คลับเป็นพื้นที่ที่ให้เด็กๆ สนุกสนานและได้ออกกำลังมากยิ่งขึ้น เปิดให้บริการ ทุกวัน ตั้งแต่เวลา
  9.00 น. – 18.00 น.ค่าบริการราคาชั่วโมงละ 150 บาท เด็กอายุต่ำกว่า 4
  ปีไม่เสียค่าบริการเมื่อมากับคุณพ่อ คุณแม่      

  แอสปาเดวา สปา ตั้งอยู่ที่ชั้น 1 ของรีสอร์ท ภายในมีห้อง ทรีตเมนต์ 12 ห้อง
  รวมทั้งห้องทรีตเมนต์แบบสวีท 2 ห้อง ห้องวารีบำบัด ห้องอาบน้ำที่สามารถนวดตัวด้วยสายน้ำ
  อ่างจากุซซี่ ห้องซาวน่า ห้องอบไอน้ำที่แยกเป็นสัดส่วนกันระหว่างชายและหญิง ติดกันคือ
  “แอสปาเดวา แฮร์ แอนด์ บิวตี้ ซาลอน” ดูแลความสวยงามให้กับผู้มาพักผ่อน แอสปาเดวา สปา
  บริการนวดทั้งแบบไทย แบบสากล บำบัดและบำรุงด้วยทรีตเม้นต์ต่างๆ กว่า 40 รายการ อาทิ
  ทรีตเมนต์เพื่อการฟื้นฟูสุขภาพ รักษาสมดุลของร่างกาย
  ทรีตเมนต์ที่จัดขึ้นโดยเฉพาะเพื่อความเหมาะสมของแต่ละบุคคล และสปาแพคเกจพิเศษต่างๆ
  ผลิตภัณฑ์ที่แอสปาเดวาเลือกใช้กับทรีตเมนต์ต่างๆนั้นถูกคัดสรรมาอย่างดีที่สุดจากประเทศอิตาลี
  อาทิ ธัลเมอร์ ธาลาสโซ (Thalmer Thalasso)
  ซึ่งเป็นผลิตภัณฑ์ที่สกัดเอาแร่ธาตุอันอุดมคุณค่าจากน้ำทะเล หรือ นูทรีเมนติ (Nutrymenti) และ
  โอลอส (Olos) ที่มีส่วนผสมที่สำคัญต่อความสมดุลของผิวพรรณ ความแข็งแรงของร่างกาย
  และความอ่อนเยาว์

2.  โรงแรมคราวน์ พลาซ่า สุขุมวิท (Crowne Plaza Sukhumvit Hotel)

  บริษัทฯ ได้ว่าจ้างกลุ่ม InterContinental ซึ่งเป็นเจ้าของ Chain โรงแรมระดับ 4-5 ดาว
  ซึ่งมีประสบการณ์ด้านการบริหารโรงแรมและมีโรงแรมในเครือ InterContinental
  จำนวนกว่า 3,800 แห่งใน 100 ประเทศทั่วโลก มาบริหารโรงแรมคราวน์ พลาซ่า

  กลุ่มบริษัทผู้บริหารโรงแรม InterContinental
  จะเข้ามามีส่วนร่วมในการให้คำแนะนำด้านบริหารจัดการ
  รวมถึงการจัดหาลูกค้าเข้ามาพักที่โรงแรม ณ ปัจจุบัน InterContinental มีทั้งหมด 7 แบรนด์
  ดังนี้

-   InterContinental Hotels & Resorts

-   Crowne Plaza Hotels & Resorts

-   Hotel Indigo

-   Holiday Inn

-   Holiday Inn Express

-   Staybridge Suites

-   Candlewood Suites

  โรงแรมคราวน์ พลาซ่า สุขุมวิท จะอยู่ภายใต้แบรนด์ “Crowne Plaza” เป็นโรงแรมระดับ 5
  ดาว ขนาดพื้นที่ 1,034 ตารางวา ขนาดโรงแรมสูง 32 ชั้น มีห้องพักจำนวน 342 ห้อง
  ห้องบอลรูม ห้องจัดเลี้ยงสัมมนา และ Health & Spa ที่สมบูรณ์แบบ ตั้งอยู่บนปากซอยสุขุมวิท
  27 อยู่ระหว่างสถานีรถไฟฟ้าอโศกและสถานีพร้อมพงษ์
  บริเวณรอบโรงแรมรายล้อมด้วยแหล่งธุรกิจและศูนย์รวมนักท่องเที่ยว และใกล้กับห้างสรรพสินค้า
  The Emporium โดยขณะนี้อยู่ในระหว่างการก่อสร้าง มีกำหนดแล้วเสร็จประมาณไตรมาสที่ 3
  ของปี 2552

1.  โรงแรมเดอะ รีเจ้นท์ แบงคอก (The Regent Bangkok Hotel)

  บริษัทฯ ได้ว่าจ้างกลุ่ม Carlson Hotels Worldwide ที่มีประสบการณ์ในการบริหารโรงแรม
  955 แห่งใน 71 ประเทศทั่วโลก มาบริหารโรงแรมเดอะ รีเจ้นท์ แบงคอก ณ ปัจจุบันกลุ่ม
  Carlson Hotels Worldwide มีทั้งหมด 5 แบรนด์ ดังนี้

  - Regent International Hotels

  - Radisson Hotels & Resorts

  - Park Plaza Hotels & Resorts

  - Country Inns & Suites By Carlson

  - Park Inn

  โรงแรมเดอะ รีเจ้นท์ แบงคอก อยู่ภายใต้แบรนด์ “Regent International Hotels”
  เป็นโรงแรมระดับ 5 ดาว มีขนาดพื้นที่ 1,380 ตารางวา อาคารสูง 30 ชั้น มีห้องพักจำนวน
  327 ห้อง ขนาดพื้นที่ห้องพักประมาณ 40 ตารางเมตรต่อห้อง และมี Lobby กว้าง ร้านอาหาร
  All Day Dinning และร้านอาหารพิเศษอีก 2 ร้าน Business Center สระว่ายน้ำ
  ห้องออกกำลังกาย และสปา โรงแรมตั้งอยู่บนปากซอยสุขุมวิท 13
  ห่างจากสถานีรถไฟฟ้านานาประมาณ 100 เมตร พื้นที่โดยรอบของโรงแรม ประกอบไปด้วย
  อาคารสำนักงาน ร้านอาหาร ธนาคาร ตลอดจนห้างสรรพสินค้าชั้นนำ เช่น ดิ เอ็มโพเรียม
  และเซ็นทรัล ชิดลม นอกจากนี้ด้านหลังโรงแรมจะมีคอนโดมิเนียมหรูภายใต้ชื่อ “The Regent
  Residence” และใกล้กับโครงการเดอะ เทรนดี้ คอนโดมิเนียม โดยโรงแรมเดอะ รีเจ้นท์
  แบงคอก อยู่ในระหว่างการก่อสร้างจะมีกำหนดแล้วเสร็จเพื่อเปิดให้บริการประมาณปลายปี 2552

2.  โรงแรมเลอ เมอริเดียน พัทยา รีสอร์ท (Le Meridien Pattaya Resort)

  โรงแรมเลอ เมอริเดียน พัทยา รีสอร์ท เป็นโรงแรมระดับ 5 ดาว อยู่ภายใต้แบรนด์ “Le
  Meridien” ของกลุ่ม Starwood มีโรงแรม 130 แห่งทั่วโลก ใน 52 ประเทศที่ใช้แบรนด์ Le
  Meridien และ 28 โรงแรมอยู่ในเอเซียแปซิฟิค กลุ่ม Starwood ได้ซื้อเชนโรงแรม Le
  Meridien ปลายปี 2548 และ โรงแรมเลอ เมอริเดียน พัทยา รีสอร์ท
  เป็นโรงแรมแรกที่ได้ลงนามสัญญากับ Le Meridien หลังจากที่ทางกลุ่ม Starwood
  ได้ทำการซื้อขายแล้วเสร็จ

  โรงแรมเลอ เมอริเดียน พัทยา รีสอร์ท ตั้งอยู่บริเวณริมหาดจอมเทียน ถนนสุขุมวิท
  เป็นอาคารขนาด 41 ชั้น มีจำนวนห้องพักประมาณ 239 ห้อง แบ่งเป็นห้องสวีท 20 ห้อง
  มีห้องจัดเลี้ยง ห้องประชุมสัมนา ห้องอาหาร All Day Dinning
  พร้อมสิ่งอำนวยความสะดวกครบครัน กำหนดแล้วเสร็จประมาณปลายปี 2553

  จุดเด่นของโรงแรมเลอ เมอริเดียน พัทยา รีสอร์ท มีดังต่อไปนี้

  - โรงแรมตั้งอยู่ติดชายหาดจอมเทียน ซึ่งอยู่ห่างจากกรุงเทพ 150 กิโลเมตร หรือ
  ใช้เวลาขับรถจากกรุงเทพประมาณ 1.5 ชั่วโมง และใช้เวลาขับรถน้อยกว่า 1
  ชั่วโมงจากสนามบินสุวรรณภูมิ

  - การออกแบบของโรงแรมไม่เหมือนใคร โรงแรมจะมีรูปลักษณะเป็นใบเรือ

  - ห้องพักทุกห้องของโรงแรมมองเห็น View ทะเลทั้งหมด
  และสามารถเดินไปเล่นน้ำทะเลได้โดยไม่มีถนนขั้น

  - ลูกค้าของโรงแรมสามารถรับสิทธิประโยชน์จาก Starwood Preferred Guest (SPG)
  ได้อีกด้วย ปัจจุบันมีสมาชิกกว่า 15 ล้านคน เป็น Loyalty Program แรกของธุรกิจ
  โรงแรมระดับโลก ซึ่งสมาชิกสามารถสะสมคะแนนเพื่อแลกพักฟรีในเครือโรงแรม Starwood
  (Westin Hotels & Resorts, Sheraton, Four Points Sheraton, St. Regis,
  The Luxury Collection, W Hotels, Le Meridian, Aloft and Element)
  ซึ่งมีจำนวน 870 โรงแรมมากกว่า 95 ประเทศทั่วโลกหรือเลือกรับรางวัลต่าง ๆ มากมาย

1.  ด้านธุรกิจพัฒนาอสังหาริมทรัพย์

    1.  โครงการหัวหิน บลู ลากูน รีสอร์ท (Hua Hin Blue Lagoon Resort)

  โครงการหัวหิน บลู ลากูน รีสอร์ท แบ่งออกเป็น 2 ส่วน ได้แก่ โครงการ Blue Lagoon
  Condominium และโครงการ Island Villas ติดกับโรงแรมเชอราตัน หัวหิน รีสอร์ท แอนด์
  สปาโครงการดังกล่าวจะเน้นบรรยากาศแบบ Swimming Lagoon
  มีสระว่ายน้ำที่เป็นเสมือนทะเลสาบขนาดใหญ่รายล้อมอาคารคอนโดมิเนียมและวิลล่าทุกหลัง
  เพื่อให้ลูกค้าสามารถสัมผัสกับบรรยากาศของสายน้ำและความร่มรื่น
  โดยมีรายละเอียดแต่ละโครงการ ดังนี้

  โครงการ Blue Lagoon Condominium

  โครงการ Blue Lagoon Condominium ตั้งอยู่บนพื้นที่ 17 ไร่ เป็นคอนโดมิเนียม ขนาดสูง 3
  ชั้น จำนวน 18 หลัง โดยอาคารแต่ละหลังจะมีคอนโดมิเนียมจำนวน 6 ยูนิต
  ดังนั้นคอนโดมิเนียมของโครงการจะมีทั้งหมด 108 ยูนิต ในแต่ละยูนิตจะมีพื้นที่ 135 ตารางเมตร
  มี 2 ห้องนอน ราคาขายอยู่ระหว่าง 7.06 - 7.72 ล้านบาทต่อยูนิต
  ปัจจุบันโครงการได้เสร็จสมบูรณ์พร้อมเข้าพักอาศัยแล้ว
  เหลือเพียงไม่กี่ยูนิตที่ยังคงไม่ได้โอนกรรมสิทธิ์และสำหรับขาย

  โครงการ Island Villa

  โครงการ Island Villa ตั้งอยู่บนพื้นที่โครงการ 20 ไร่ มีลักษณะเป็นบ้านบนเกาะแบบ 2 ชั้น
  ในแต่ละหลังมีพื้นที่ใช้สอย 237 และ 267 ตารางเมตร มี 3 ห้องนอน จำนวน 37 หลัง
  ราคาเฉลี่ย 11.58 - 20.56 ล้านบาท
  จุดเด่นของโครงการคือทำให้ลูกค้ามีความรู้สึกเหมือนอยู่บนเกาะพิเศษส่วนตัวและอยู่ไม่ห่างจากชายหาดหัวหินมากนัก
  กลุ่มลูกค้าเป็นกลุ่มเดียวกับ Blue Lagoon Condominium
  ปัจจุบันโครงการได้เสร็จสมบูรณ์พร้อมเข้าพักอาศัยแล้ว
  เหลือเพียงไม่กี่ยูนิตที่ยังคงไม่ได้โอนกรรมสิทธิ์และสำหรับขาย

2.  โครงการเดอะ เทรนดี้ คอนโดมิเนียม (The Trendy Condominium)

  โครงการเดอะ เทรนดี้ คอนโดมิเนียม
  เสนอสิ่งเติมเต็มให้กับชีวิตอย่างครบครันในหนึ่งเดียวด้วยที่อยู่อาศัย ออฟฟิศ และช้อปปิ้งพลาซ่า
  สไตล์สุดเก๋ในแบบคนทันสมัยอินเทรนด์ ตั้งอยู่ในซอยสุขุมวิท 13 เพียง 70 เมตรจากถนนสุขุมวิท
  สะดวกสบาย ด้วยระยะทาง 150 เมตรจากโครงการไปยังสถานีรถไฟฟ้านานา
  พร้อมระยะทางเดินใกล้เพียงอึดใจ ไปยังสถานีรถไฟใต้ดิน ตอบสนองความสบายทุกรูปแบบ
  แล้วเสร็จเมื่อเดือนสิงหาคม 2250 โดยโครงการแบ่งออกเป็น 3 ส่วน คือ

  - Trendy Office: อาคารพื้นที่สำนักงาน 32 ชั้น พื้นที่กว่า 28,000 ตารางเมตร
  ราคาขายเฉลี่ยประมาณ 40,000 - 44,000 บาทต่อตารางเมตร
  ภายในมีบันไดเลื่อนและลิฟท์แก้ว รวมถึงลิฟท์พิเศษโดยเฉพาะสำหรับผู้บริหาร
  ปัจจุบันได้ขายหมดแล้ว

  - Trendy Plaza: ประกอบด้วยพลาซ่า ร้านอาหาร และร้านค้าย่อย 3 ชั้น รวมพื้นที่กว่า
  9,000 ตารางเมตร ราคาขายเฉลี่ยอยู่ที่ 55,000 - 65,000 บาทต่อตารางเมตร

  - Trendy Residence: เป็นอาคารชุดพักอาศัย 18 ชั้น พื้นที่เกือบ 25,000 ตารางเมตร
  มีจำนวน 530 ยูนิต ตั้งอยู่ด้านข้างของอาคารสำนักงาน
  ซึ่งจะหลบเลี่ยงจากเสียงรบกวนของจราจรบนถนนสุขุมวิท มีห้องแบบสตูดิโอ หนึ่งห้องนอน
  และห้องแบบสองห้องนอน ราคาขายเฉลี่ยอยู่ที่ 57,000 - 62,500 บาทต่อตารางเมตร

  นอกจากนี้ยังมีสิ่งอำนวยความสะดวกต่าง ๆ เช่น สระว่ายน้ำ จากุชชี่ ห้องซาวน่า
  ห้องออกกำลังกาย ห้องซักรีด และลานจอดรถกว่า 600 คัน จุดเด่นของโครงการเดอะ เทรนดี้
  คอนโดมิเนียม คือ เป็นโครงการที่ประกอบด้วยอาคารสำนักงาน ร้านค้าย่อย
  และอาคารชุดพักอาศัย ทำให้ลูกค้ามีความสะดวกในการเดินทางไป Shopping
  และเดินทางไปทำงาน

  ปัจจุบันโครงการได้เสร็จสมบูรณ์พร้อมเข้าใช้งานและพักอาศัย
  โดยอยู่ในระหว่างการโอนกรรมสิทธิ์และเหลือเพียงไม่กี่ยูนิตที่ยังคงไม่ได้โอนกรรมสิทธิ์และสำหรับขาย

3.  โครงการเดอะ รีเจ้นท์ เรสซิเดนซ์ (The Regent Residences)

  โครงการเดอะ รีเจ้นท์ เรสซิเดนซ์ เป็นคอนโดมิเนียมที่ออกแบบโดยบริษัท Inter Akitek
  และ WATG (Wimberly Allison Tong & Goo) จากรัฐแคลิฟอร์เนีย สหรัฐอเมริกา
  ซึ่งเป็นบริษัทออกแบบที่มีชื่อเสียงทั่วโลก ตั้งอยู่บนซอยสุขุมวิท 13
  อยู่ในบริเวณเดียวกับโรงแรมเดอะ รีเจ้นท์ แบงคอก ใกล้สถานีรถไฟลอยฟ้าและรถไฟฟ้าใต้ดิน
  โครงการใช้พื้นที่ 990 ตารางวา ประกอบด้วยคอนโดมิเนียม 2 อาคารที่มีความสูง 37 ชั้นและ
  20 ชั้น ตามลำดับ พื้นที่ขายรวมทั้งหมด 34,461 ตารางเมตร จำนวน 346 ยูนิต แบ่งเป็น 3
  ขนาด ได้แก่ แบบ 1 ห้องนอน แบบ 2 ห้องนอน และแบบ 3 ห้องนอน ราคาขายเฉลี่ย
  85,000 - 100,500 บาท / ตารางเมตร นอกจากนี้มีสิ่งอำนวยความสะดวกต่าง ๆ ได้แก่
  สระว่ายน้ำ จากุชชี่ ซาวน์น่า ฟิตเนส เซ็นเตอร์ สวนหย่อม สนามเด็กเล่น ลานอเนกประสงค์
  บิสซิเนส เซ็นเตอร์ ล็อบบี้ เลาจ์ มีมูลค่าการขายประมาณ 3,900 ล้านบาท
  ขณะนี้อยู่ในระหว่างการก่อสร้าง มีกำหนดการแล้วเสร็จประมาณปลายปี 2552

  3.1.2.4. โครงการ เดอะ เซลส์ คอนโดมิเนียม (The Sails Condominium)

  โครงการเดอะ เซลส์ คอนโดมิเนียม ตั้งอยู่ริมถนนสุขุมวิท กิโลเมตรที่ 156.5
  บริเวณหาดจอมเทียน พัทยา ประกอบด้วยอาคารรูปใบเรือ 2 อาคารเคียงคู่กัน
  อาคารใบเรือฝั่งใต้เป็นโครงการคอนโดมิเนียมที่อยู่อาศัยสูง 43 ชั้น จำนวน 151 ยูนิต
  โดยมีเพียง 4 ยูนิตต่อชั้น เน้นความเป็นส่วนตัว ระเบียงกว้างพิเศษ มองเห็นวิวทุกยูนิต
  เพื่อสัมผัสกับบรรยากาศริมทะเล ที่สมบูรณ์แบบ ภายในห้องชุดโอ่อ่า เพดานห้องสูง
  โปร่งสบายทุกยูนิต ทั้งแบบ 1 ห้องนอน 2ห้องนอน และ 3 ห้องนอน
  แวดล้อมด้วยสิ่งอำนวยความสะดวกสำหรับชีวิตยุคใหม่ครบครัน สระว่ายน้ำ ห้องออกกำลังกาย
  เดอะ เซลส์ คอนโดมิเนียม ได้รับการออกแบบโดยสถาปนิกที่มีชื่อเสียง คือ Inter Akitek
  Co., Ltd. (Thailand) มีมูลค่าการขายประมาณ 1,500 ล้านบาท
  ขณะนี้อยู่ในระหว่างการก่อสร้าง มีกำหนดการแล้วเสร็จภายในปี 2553

1.  การตลาดและแนวโน้มภาวะอุตสาหกรรม

    1.  การตลาด

        1.  ลักษณะการตลาดของกลุ่มธุรกิจโรงแรม

            1.  กลยุทธ์การแข่งขัน

  บริษัทฯ
  มีนโยบายเลือกลงทุนสร้างโรงแรมในเขตที่เป็นแหล่งย่านธุรกิจและสถานที่ท่องเที่ยวที่มีทัศนียภาพที่งดงาม
  และการเดินทางสะดวก และเป็นโรงแรมระดับ 4 - 5 ดาว เช่น โรงแรมเดอะ เวสทิน
  แกรนด์ สุขุมวิท โรงแรม คราวน์ พลาซ่า โรงแรมเดอะ รีเจ้นท์ แบงคอก
  จะอยู่ติดถนนสุขุมวิทและใกล้สถานีรถไฟฟ้า
  ทำให้สะดวกแก่ลูกค้าต่างประเทศหรือนักธุรกิจที่จะเดินทางเข้ามาพัก นอกจากนี้ บริษัทฯ
  ได้กระจายการลงทุนในธุรกิจโรงแรมไปยังต่างจังหวัดที่เป็นสถานที่ท่องเที่ยวที่มีชื่อเสียง ได้แก่
  โรงแรมเชอราตัน หัวหิน รีสอร์ท แอนด์ สปา ที่อยู่ริมชายหาดหัวหิน จังหวัดเพชรบุรี
  และโรงแรมเลอ เมอริเดียน พัทยา รีสอร์ท ที่ชายหาดจอมเทียน จังหวัดชลบุรี บริษัทฯ
  มีนโยบายว่าจ้างบริษัทผู้บริหารโรงแรมที่มีชื่อเสียงและมีเครือข่ายทั่วโลก เช่น Starwood
  Hotel & Resort, InterContinental Hotel Group และ Carlson Hotels
  ในการบริหารจัดการและทำการตลาดในการจัดหาลูกค้าชาวต่างประเทศและมีระบบการจองห้องพักโดยผ่านเครือข่ายของบริษัทผู้บริหารโรงแรม
  การที่บริษัทฯ
  ใช้แบรนด์โรงแรมของกลุ่มผู้บริหารดังกล่าวทำให้นักท่องเที่ยวต่างชาติมีความมั่นใจที่จะเข้าพักในโรงแรม
  เนื่องจากมั่นใจในมาตรฐานการให้บริการ
  และสร้างความมีเสถียรภาพด้านผลประกอบการของบริษัทฯ
  เนื่องจากบริษัทผู้บริหารโรงแรมดังกล่าวจะมีการรับประกันผลการดำเนินงานขั้นต่ำกับบริษัทฯ
  กรณีที่ไม่สามารถบริหารได้ตามเป้าหมายที่วางไว้
  จะมีการชดเชยเงินให้เท่ากับจำนวนเงินขั้นต่ำที่ตกลงไว้

2.  กลุ่มลูกค้าเป้าหมาย

  กลุ่มลูกค้าโรงแรมในกรุงเทพมหานคร จะเป็นกลุ่มนักธุรกิจและนักท่องเที่ยวต่างประเทศเป็นหลัก
  บริษัทในประเทศและต่างประเทศที่ต้องการจัดประชุมสัมมนา ที่มีระดับรายได้ระดับปานกลาง -
  สูง ที่ต้องการมาตรฐานการบริการที่มีคุณภาพ

  กลุ่มลูกค้าโรงแรมในต่างจังหวัดจะเน้นไปที่กลุ่มนักท่องเที่ยวในประเทศและต่างประเทศที่มีระดับรายได้ปานกลาง -
  สูง ที่ต้องการพักโรงแรมที่มีแบรนด์และคุณภาพบริการที่ดี

3.  นโยบายการตั้งราคา

  เนื่องจากโรงแรมของบริษัทฯ เป็นโรงแรมระดับ 4-5
  ดาวและอยู่ภายใต้แบรนด์ที่มีชื่อเสียงทั่วโลก
  จึงเน้นเรื่องคุณภาพการให้บริการมากกว่าจะลดราคาเพื่อชักชวนให้ลูกค้ามาพักเพิ่มขึ้น

2.  ลักษณะการตลาดของกลุ่มธุรกิจอสังหาริมทรัพย์

    1.  กลยุทธ์การแข่งขัน

  บริษัทฯ
  เลือกลงทุนในโครงการที่สามารถก่อสร้างได้เร็วเป็นที่ต้องการของตลาดและการเดินทางสะดวก
  และได้จ้างบริษัทสถาปนิกที่มีชื่อเสียงมาช่วยออกแบบและตกแต่งภายในโครงการเดอะ รีเจ้นท์
  เรสซิเดนซ์ ซึ่งอยู่ใกล้กับถนนสุขุมวิทสามารถเดินทางได้สะดวก นอกจากนี้บริษัทฯ
  ได้ลงทุนพัฒนาโครงการหัวหิน บูล ลากูน รีสอร์ท ซึ่งมีสไตล์ที่แตกต่างจากบ้านพักตากอากาศทั่วไป
  เนื่องจากออกแบบให้มีสระว่ายน้ำเหมือนทะเลสาบล้อมรอบคอนโดมิเนียมและวิลล่าทุกหลังและโครงการอยู่ติดกับถนนเพชรเกษมและชายหาดหัวหิน
  หรือโครงการเดอะ เซลส์ พัทยา คอนโดมิเนียมสไตล์หรู ที่พัทยา ซึ่งตัวอาคารเป็นรูปใบเรือ
  โดยที่แต่ละชั้นมีเพียง 4 ยูนิต และแต่ละยูนิตเห็นวิวทะเลแบบ Panoramic View

2.  กลุ่มลูกค้าเป้าหมาย

  กลุ่มลูกค้าเป้าหมายสำหรับโครงการเดอะ รีเจ้นท์ เรสซิเดนซ์ และโครงการเดอะ เทรนดี้
  คอนโดมิเนียม
  จะเป็นกลุ่มนักธุรกิจที่ต้องการความสะดวกในการเดินทางและชาวต่างประเทศที่ต้องการที่อยู่อาศัย
  นอกจากนี้บริษัทฯ เล็งเห็นว่าในกรุงเทพยังขาดพื้นที่ที่จัดทำสำนักงานจึงได้พัฒนาเป็นโครงการ
  The Trendy Office เพื่อรองกับกับธุรกิจที่ขยายตัว โดยกลุ่มเป้าหมายของโครงการ The
  Trendy Office จะเป็นบริษัทขนาดกลางและขนาดใหญ่
  ทั้งบริษัทไทยและบริษัทต่างชาติที่ต้องการพื้นที่อาคารสำนักงานเกรดบี ทำเลใจกลางกรุงเทพฯ
  ที่เดินทางสะดวก และได้พัฒนาโครงการ The Trendy Plaza สำหรับตั้งร้านค้า ภัตตาคาร
  โดยกลุ่มลูกค้าจะเป็นผู้ประกอบการอิสระ

  สำหรับกลุ่มลูกค้าโครงการหัวหิน บลู ลากูน รีสอร์ท
  จะเน้นกลุ่มผู้มีรายได้ระดับสูงที่ต้องการห้องพักส่วนตัวไว้พักผ่อนวันหยุด
  ผู้ที่ต้องการซื้อคอนโดมิเนียมเพื่อลงทุน
  ชาวต่างประเทศที่ต้องการอาศัยอยู่ในประเทศไทยหลังเกษียณอายุ

3.  นโยบายการตั้งราคา

  บริษัทฯ มีนโยบายการกำหนดราคาในลักษณะที่สามารถแข่งขันกับผู้อื่นได้

  0

2.  แนวโน้มภาวะอุตสาหกรรม

    1.  ธุรกิจโรงแรม

  ตัวเลขสถิติที่เผยแพร่โดยองค์การส่งเสริมการท่องเที่ยวแห่งประเทศไทยได้แสดงให้เห็นว่าตัวเลขนักท่องเที่ยวต่างชาติที่เดินทางมาพำนักท่องเที่ยวในประเทศไทยมีจำนวนเพิ่มขึ้นเป็นอย่างมากในช่วงปี
  2550 โดยเฉพาะอย่างยิ่งอัตราการเพิ่มขึ้นของนักท่องเที่ยวในแถบชายฝั่งทะเลทางใต้ของไทย
  เฉพาะจังหวัดภูเก็ตจังหวัดเดียวมีอัตราการเข้าพักโรงแรมของนักท่องเที่ยวเพิ่มขึ้นคิดเป็นร้อยละ
  7 ของอัตราการเพิ่มทั้งหมดที่ได้กล่าวข้างต้น ในทางตรงกันข้ามในช่วงปี 2550
  อัตราการเข้าพักของนักธุรกิจ นักท่องเที่ยว
  ผู้เข้าร่วมประชุมสัมนาจากต่างประเทศที่เข้าพักในโรงแรมต่างๆ
  ของกรุงเทพมหานครกลับมีอัตราที่ลดลง
  โดยแนวโน้มของการลดลงนี้เริ่มต่อเนื่องมาตั้งแต่ช่วงปลายปี 2549 ในราวไตรมาสที่ 3 และ 4
  ซึ่งเป็นช่วงที่ประเทศไทยประสพกับปัญหาความไม่สงบเรียบร้อยในบ้านเมือง
  และเกิดการรัฐประหาร เหตุการณ์วางระเบิดสถานที่ต่างๆ ในช่วงต้นปี 2550
  การหดตัวทางสภาพเศรษฐกิจในประเทศเนื่องจากความไม่สงบเรียบร้อยดังกล่าวมีผลทำให้กิจกรรมการจัดประชุม
  สัมมนาต่างๆ จากต่างประเทศและการเดินทางของนักท่องเที่ยวมาในกรุงเทพฯ ลดลง
  ภาวะการซบเซาในธุรกิจโรงแรมของกรุงเทพฯ
  นี้ยังมีผลต่อเนื่องไปยังโรงแรมที่ตั้งอยู่ในสถานที่ท่องเที่ยวต่างๆ ใกล้กับกรุงเทพฯ
  เช่นชายหาดหัวหินและพัทยา
  ยกเว้นโรงแรมที่ตั้งอยู่ในแหล่งท่องเที่ยวตามชายหาดในฝั่งทะเลทางใต้ของไทย
  ที่มีอัตราการเข้าพักสูงขึ้น หลังจากเหตุการสึนามิที่เกิดขึ้นในปี 2547
  ได้ผ่านพ้นไปและแหล่งท่องเที่ยวต่างๆ เริ่มมีการฟื้นตัว

  ในการเพิ่มขึ้นของนักท่องเที่ยวที่เดินทางมาท่องเที่ยวและเข้าพักในประเทศไทยนั้นประกอบด้วยกลุ่มนักท่องเที่ยวจากประเทศต่างๆ
  เกือบทั่วโลก เช่นประเทศในแถบเอเชียอย่างญี่ปุ่น จีน อินเดีย สิงคโปร์,
  แถบยุโรปเช่นสหราชอณาจักร เยอรมันนี ฝรั่งเศส สหรัฐอเมริกา ออสเตรเลีย
  และประเทศต่างๆ ในกลุ่มตะวันออกกลาง
  นักท่องเที่ยวจากประเทศในแถบเอเชียเป็นกลุ่มนักท่องเที่ยวที่เข้ามาท่องเที่ยวในประเทศไทยระหว่างปี
  2550 เป็นจำนวนมากที่สุดหรือคิดเป็นร้อยละ 52 ของนักท่องเที่ยวที่เพิ่มขึ้นทั้งหมด
  ตัวเลขจากองค์การส่งเสริมการท่องเที่ยวได้แสดงให้เห็นด้วยว่าศักยภาพของนักท่องเที่ยวที่เดินทางมาจากกลุ่มประเทศละตินอเมริกาและรัสเซีย
  มีอัตราการเติบโตเพิ่มขึ้นอย่างรวดเร็วในปี 2550 เมื่อเทียบกับช่วงปีก่อนที่ผ่านมา
  ประเทศไทยเป็นประเทศที่ได้รับความนิยมในฐานะที่เป็นแหล่งท่องเที่ยวที่คุ้มค่าต่อการจับจ่ายใช้สอย
  มีประชาชนที่เป็นมิตร ค่าครองชีพที่ไม่สูงมากเมื่อเทียบกับแหล่งท่องเที่ยวอื่นๆ ในโลก
  ภูมิอากาศที่เหมาะสมไม่ร้อนจัดหรือหนาวจัด อาหารที่มีรสชาดอร่อยเป็นที่ชื่นชอบของนักท่องเที่ยว
  มีประวัติศาสตร์ความเป็นชาติและวัฒนธรรมที่เป็นตัวของตัวเอง
  ตลอดจนการเดินทางมาท่องเที่ยวยังประเทศไทยยังหมายถึงการเดินทางมาพำนักเป็นระยะเวลานานเพื่อเข้ารับการรักษาดูแลสุขภาพ
  ใช้บริการสปาและการนวดแผนไทย การอบสมุนไพร
  จากปัจจัยดังกล่าวนี้รวมถึงการจัดการเลือกตั้งและการจัดตั้งรัฐบาลใหม่ในช่วงต้นปี 2551 บริษัทฯ
  จึงยังคงคาดว่าอุตสาหกรรมโรงแรมในปี 2551
  จะมีอัตราการขยายตัวเพิ่มขึ้นและจะเป็นปีที่อัตราการเข้าพักและผลประกอบการของโรงแรมน่าจะเป็นที่น่าพอใจ

  ในปี 2551 จะเป็นปีซึ่งบริษัทฯ ได้ดำเนินธุรกิจโรงแรม 2 แห่งพร้อมกันและ บริษัทฯ
  คาดว่าจากปัจจัยดังกล่าวข้างต้นกอปรกับการกำหนดกลยุทธทางการตลาดที่เหมาะสมจะช่วยส่งเสริมให้รายได้จากธุรกิจโรงแรมของบริษัทฯ
  ในปี 2551 ขยายตัวมากขึ้นกว่าในอดีต บริษัทฯ
  วางแผนงานว่าอัตราการเข้าพักของโรงแรมเดอะ เวสทิน แกรนด์ สุขุมวิทจะเพิ่มขึ้นร้อยละ 7
  ในปี 2551 และปี 2551 จะเป็นปีแรกที่โรงแรมเชอราตัน หัวหิน รีสอร์ท แอนด์
  สปาเปิดดำเนินธุรกิจเต็มปีเป็นครั้งแรก ซึ่งบริษัทฯ คาดหวังอัตราการเข้าพักตลอดปี 2551
  ไว้ที่ค่าเฉลี่ยร้อยละ 60 ของจำนวนห้องพักทั้งหมดที่โรงแรมเชอราตัน หัวหิน รีสอร์ท แอนด์ สปา
  มี

2.  ธุรกิจอสังหาริมทรัพย์

  บริษัทฯ คาดว่าตลาดอสังหาริมทรัพย์โดยรวมจะเริ่มมีทิศทางที่แจ่มใสขึ้นในช่วงกลางปี 2551
  จากปัจจัยสนับสนุนทั้งในเรื่องนโยบายของรัฐบาลในการกระตุ้นเศรษฐกิจและทิศทางแนวโน้มของการปรับตัวลดลงของอัตราดอกเบี้ย
  การยกเลิกนโยบาย Capital reserve ของธนาคารแห่งประเทศไทย ในขณะที่บริษัทฯ
  คาดหวังว่าภาวะตลาดอสังหาริมทรัพย์ในช่วงครึ่งปีแรกของปี 2551
  ยังมีปัจจัยลบอยู่หลายประการทั้งการชะลอตัวของเศรษฐกิจโลก
  การชะลอตัวของเศรษฐกิจประเทศสหรัฐอเมริกา
  ปัญหาจากสินเชื่อด้อยคุณภาพในประเทศสหรัฐอเมริกา ภาวะราคาน้ำมันที่มีแนวโน้มทะยานตัวสูงขึ้น
  ทำให้ดัชนีราคาค่าก่อสร้างและวัสดุในการก่อสร้างมีราคาเพิ่มขึ้น โดยบริษัทฯ
  คาดว่าภาวะตลาดอสังหาริมทรัพย์จะเริ่มดีขึ้นในช่วงครึ่งหลังของปี 2551
  และจะทำให้ราคาของอสังหาริมทรัพย์ในทำเลต่างๆ มีราคาสูงขึ้น
  โดยเฉพาะอย่างยิ่งราคาอสังหาริมทรัพย์ในโครงการระดับบีบวกถึงเอ
  ซึ่งอาจมีราคาต่อตารางเมตรถึง 200,000 บาท
  ซึ่งมีสาเหตุมาจากทั้งการปรับตัวของเศรษฐกิจที่ดีขึ้นและการกระตุ้นกำลังซื้อและความต้องการของตลาดโดยผู้ประกอบการทั้งหลาย

  ในระหว่างปี 2550 บริษัทฯ ได้หยุดการขายโครงการเดอะ รีเจ้นท์
  เรสซิเด้นส์และโครงการเดอะ เซลส์ คอนโดมิเนียม พัทยาชั่วคราว
  เนื่องมาจากการล่าช้าและการหยุดการก่อสร้างชั่วคราว ซึ่งบริษัทฯ
  จะเริ่มดำเนินการก่อสร้างโครงการและเปิดตัวโครงการทั้งสองนี้ใหม่อีกครั้งในปี 2551
  พร้อมทั้งมีการปรับราคาพื้นที่ต่อตารางเมตรให้สูงขึ้น อีกราวร้อยละ 15 ถึง 20
  โดยจะดูจากสภาพแวดล้อมทางเศรษฐกิจและคู่แข่งเป็นสำคัญ

2.  การจัดหาผลิตภัณฑ์หรือบริการ

    1.  การจัดหาที่ดิน / สิทธิการเช่าเพื่อลงทุนสร้างโรงแรมและลงทุนพัฒนาอสังหาริมทรัพย์

  บริษัทฯ มีนโยบายจัดหาที่ดินในสถานที่ที่เดินทางสะดวก
  เป็นสถานที่ท่องเที่ยวที่มีชื่อเสียงหรือใกล้ย่านธุรกิจ โดยบริษัทฯ จะติดต่อหาซื้อที่ดินโดยตรง
  และ/หรือจัดหาผ่านนายหน้า และเป็นการซื้อที่ดินเพื่อนำมาพัฒนาต่อหรือลงทุนก่อสร้างโดยทันที
  ไม่มีการซื้อที่ดินเปล่าเก็บไว้โดยไม่ได้ลงทุน เนื่องจากบริษัทฯ
  มีนโยบายที่ไม่ต้องการแบกรับภาระต้นทุนที่เกิดจากสินทรัพย์ที่ไม่ก่อให้เกิดรายได้

2.  การจัดหาบริษัทผู้บริหารโรงแรม (Chain)

  ในส่วนธุรกิจโรงแรม บริษัทฯ
  จะจัดหาบริษัทผู้บริหารโรงแรมที่มีชื่อเสียงและมีประสบการณ์การบริหารโรงแรมในทวีปต่าง ๆ
  ทั่วโลก อย่างเช่น กลุ่ม Starwood กลุ่ม InterContinental และกลุ่ม Carlson Hotel
  ให้เข้ามาบริหารโรงแรม โดยบริษัทฯ จะเลือก Brand
  ให้เหมาะสมกับกลุ่มลูกค้าและสถานที่ลงทุน สาเหตุที่บริษัทฯ
  ว่าจ้างบริษัทผู้บริหารโรงแรมดังกล่าวมาบริหารโรงแรม
  เนื่องจากผู้บริหารโรงแรมมีความชำนาญและมีเครือข่ายในการหาลูกค้าทั่วโลกให้เดินทางมาพักในประเทศไทย
  นอกจากนี้ผู้บริหารโรงแรมดังกล่าวได้เข้ามามีส่วนออกแบบโรงแรมและดูแลมาตรฐานการให้บริการให้เป็นโรงแรมระดับ
  4 - 5 ดาวและมีการรับประกันผลการดำเนินงานขั้นต่ำให้แก่บริษัทฯ
  ทำให้ผลการดำเนินงานของบริษัทฯ มีเสถียรภาพ

3.  การจัดหาพนักงานโรงแรม

  เนื่องจากบริษัทฯ ประกอบธุรกิจโรงแรมและให้บริการ ดังนั้น
  บุคลากรจึงถือเป็นทรัพยากรหลักในการประกอบธุรกิจของบริษัทฯ บริษัทฯ
  มีนโยบายในการสรรหาบุคลากรภายในประเทศเป็นหลัก โดยบริษัทฯ จะจัดให้มีการให้ความรู้
  อบรมการให้บริการต่าง ๆ
  เพื่อเป็นการพัฒนาบุคลากรที่มีอยู่ให้มีคุณภาพเท่าเทียมกับมาตราฐานสากล อย่างไรก็ตาม บริษัทฯ
  ยังมีความจำเป็นต้องสรรหาบุคลากรชาวต่างชาติมาทำงานเพื่อประโยชน์สูงสุดของบริษัทฯ อาทิ
  พนักงานต้อนรับลูกค้าญี่ปุ่น เป็นต้น ทั้งนี้ ในกรณีที่มีตำแหน่งว่างขึ้นในส่วนของโรงแรม
  บริษัทฯมีนโยบายที่จะให้โอกาสแก่บุคลากรภายในองค์กรก่อนการสรรหาจากภายนอก
  นอกจากนี้บริษัทฯ
  ยังมีช่องทางในการสรรหาบุคลากรที่มีคุณภาพมาร่วมงานโดยเฉพาะพนักงานระดับหัวหน้างานที่มีประสบการณ์ให้กับบริษัทฯ
  ผ่านทางเครือข่ายข้อมูลข่าวสารของกลุ่มสตาร์วูดที่มีศูนย์กลาง (Area Human Resource)
  ที่โรงแรม รอยัล ออคิด เชอร์ราตัน ในการจัดหาบุคลากรให้ตรงกับที่ยังขาดอยู่
  และกลุ่มสตาร์วูดพยายามป้องกันการชักจูงพนักงานที่มีประสบการณ์ไปทำงานในโรงแรมนอกกลุ่มสตาร์วูด
  โดยฝ่ายทรัพยากรบุคคลสามารถควบคุมและรักษาอัตราหมุนเวียนการทำงานและลาออกของพนักงานให้อยู่ในอัตราร้อยละ
  3 พร้อมทั้งมีการจัดการฝึกอบรมการสร้างคณะทำงานที่มีประสิทธิภาพ (Team Building)
  การสรรหาพนักงานเข้าร่วมโครงการ “มหาวิทยาลัยการเป็นผู้นำ” (Leadership
  University) ของสตาร์วูด ส่งเสริมการฝึกอบรมการทำงานในโรงแรมของกลุ่มสตาร์วูด
  (Cross Training)

4.  การจัดหาสถาปนิกในการออกแบบก่อสร้าง

  เนื่องจากการพัฒนาอสังหาริมทรัพย์ส่วนใหญ่ของบริษัท จะเป็นการสร้างอาคารชุดพักอาศัย
  อาคารสำนักงาน และร้านค้าย่อย ที่กลุ่มลูกค้าเป็นผู้มีระดับรายได้สูงและต้องการรูปแบบที่ ทันสมัย
  บริษัทฯ จึงได้ว่าจ้างสถาปนิกที่มีชื่อเสียงจากต่างประเทศเข้ามาออกแบบ อย่างเช่น
  โครงการเดอะ รีเจ้นท์ เรสซิเดนซ์ ที่ได้รับการออกแบบจาก Inter Akitek Co., Ltd และ
  Wimberly Allison Tong & Goo จาก California USA
  ซึ่งเป็นบริษัทออกแบบที่มีชื่อเสียงทั่วโลก

5.  การจัดหาผู้รับเหมาก่อสร้าง

  ในการพิจารณาว่าจ้างผู้รับเหมาก่อสร้าง บริษัทฯ และบริษัทที่ปรึกษาจะว่าจ้างผู้รับเหมา
  ก่อสร้างที่มีประสบการณ์ในการก่อสร้าง ไม่มีประวัติการทิ้งงานก่อสร้าง สถานะทางการเงินที่ดี
  และสามารถก่อสร้างได้ตรงเวลาตามที่บริษัทกำหนดไว้

3.  ผลกระทบต่อสิ่งแวดล้อม

  บริษัทฯ ให้ความสำคัญในด้านผลกระทบต่อสิ่งแวดล้อมอย่างเต็มที่
  โดยบริษัทจัดให้มีระบบบำบัดน้ำเสียก่อนปล่อยน้ำลงสู่แม่น้ำ
  รวมถึงจัดให้มีการตรวจวัดคุณภาพน้ำอย่างเข้มงวด นอกจากนี้ บริษัทฯ
  ยังให้ความสำคัญแก่คุณภาพของน้ำที่ใช้ในโรงแรม ไม่ว่าจะเป็น น้ำดื่ม น้ำแข็ง
  รวมถึงน้ำในสระว่ายน้ำของโรงแรมโดยจะจัดให้มีการตรวจวิเคราะห์คุณภาพของน้ำอย่างสม่ำเสมอโดยผู้ชำนาญการภายนอก
  นอกจากนี้ บริษัทฯ ยังจัดให้มีระบบควบคุม______ความร้อนของหม้อน้ำ
  อีกทั้งบริษัทฯยังจัดให้มีมาตรการจัดการขยะมูลฝอย
  โดยการแยกประเภทของขยะมูลฝอยเพื่อความสะดวกในการกำจัดและทำลาย

  สำหรับโครงการหัวหิน บูล ลากูน รีสอร์ท และโรงแรมเชอราตัน หัวหิน รีสอร์ท แอนด์
  สปาบริษัทฯ ได้เพิ่มเติมระบบการใช้น้ำทิ้ง โดยหลังจากน้ำทิ้งได้ผ่านระบบบำบัดแล้ว
  จะนำน้ำเข้าสู่ระบบบ่อพัก
  เพื่อสูบกลับมาใช้รดน้ำต้นไม้ในบริเวณส่วนของทั้งโครงการเพื่อเป็นการประหยัดการใช้น้ำ

4.  งานที่ยังไม่ได้ส่งมอบ

+----------------------------+------------------+----------------------+
| โครงการ                    | ม                | ความคืบหน้าในการก่อสร้าง |
|                            | ูลค่างานที่ยังไม่ส่งมอบ |                      |
|                            |                  | ณ 31 ธันวาคม 2550     |
+----------------------------+------------------+----------------------+
| โครงการหัวหิน บลู ลากูน รีสอร์ท  | 383 ล้านบาท       | 99%                  |
|                            |                  |                      |
| โครงการเดอะ เทรนดี้          | 2,288 ล้านบาท     | 72%                  |
| คอนโดมิเนียม                 |                  |                      |
|                            | 3,900 ล้านบาท     | 21%                  |
| โครงการเดอะ รีเจ้นท์ เรสซิเดนซ์ |                  |                      |
|                            | 1,500 ล้านบาท     | 7%                   |
| โครงการเดอะ เซลส์           |                  |                      |
| คอนโดมิเนียม พัทยา            |                  |                      |
+----------------------------+------------------+----------------------+